briton
ఆర్థిక వ్యవస్థలో బ్రిటన్‌ను అధిగమించిన భారత్‌
న్యూఢిల్లీ, డిసెంబరు 21: భారత్‌ ఆర్థిక వ్యవస్థ మొట్టమొదటిసారి బ్రిటన్‌ ఆర్థికవ్యవస్థను అధిగమించింది. వందేళ్ల చరిత్రలో మొదటిసారి భారత్‌ స్థూల దేశీయోత్పత్తి (జిడిపి)పరంగా ప్రపంచంలో ఆరో అతిపెద్ద ఆర్థిక వ్యవస్థ ఉన్న దేశంగా నిలిచింది. అమెరికా, చైనా, జపాన్‌, జర్మనీ, ఫ్రాన్స్‌ల తర్వాత భారత్‌ ఆ జాబి తాలో ఉంది. శరవేగంగా అభివృద్ధి చెందుతున్న భారత్‌ ఆర్థికవృద్ధి ఇందుకు కీలకంగా మారింది. వీటికితోడు బ్రిటన్‌ ఇటీవల ఐరోపా కూటమి నుంచి వైదొలగాలన్న నిర్ణయం కూడా మరొకటి కీలకం అయింది. ఆర్థికంగాచూస్తే భారత్‌కు ఇది పతాక స్థాయి శీర్షిక అనే చెప్పాలి. అంతర్జాతీయ ఆర్థిక సంస్థ భారత్‌ అనిర్వచనీయమైన భవిష్యత్తు కలిగి ఉందని, జిడిపి కూడా 2017 ఆర్థిక సంవత్సరానికి 7.6శాతంగా ఉంటుందని అంచనా. భారత్‌ను ముందు పరిపాలించిన వలసరాజులుగా పేరున్న బ్రిటన్‌ 2016లో 1.8శాతం వృద్ధిని నిమోదు చేసింది.
1.1శాతం 2017లో నమోదవుతుందని అంచనా. యూరోపియన్‌ యూనియన్‌ నుంచి వైదొలగాలని నిర్ణయించినప్పటి నుంచి ఆర్థిక వృద్ధి మందగించింది. అప్పటినుంచి బ్రిటన్‌ కరెన్సీ, ఆర్ధిక వ్యవస్థ రెండూ కూడా భారీగా దెబ్బతిన్నాయనే చెప్పాలి. అంతర్జాతీయ ఉత్పత్తుల ధరలు మంద గించినప్పటి నుంచి భారత్‌ ఆర్థిక వ్యవస్థకు కలి సొచ్చింది. ఐఎంఎఫ్‌ అంచనాల ప్రకారం చూస్తే అంచనాలకు మించి తక్కువగా ద్రవ్యోల్బణం నమోదయింది. 2014నుంచి ఎన్‌డిఎ ప్రభుత్వం వచ్చినతర్వాత మార్కెట్‌ సంస్క రణలతో ఆర్థికవృద్ధికి బాటలు వేసారని ఐఎంఎఫ్‌ అంచనావేసింది. వ్యవసాయరంగంలో ఎరువుల ధరల నియంత్రణ ఎత్తివేత, ఏకీకృత జాతీయ పన్నువిధానం వంటి సంక్లిష్టసమస్యలను సైతం అధిగమించిందని వ్యూహాత్మక అంతర్జాతీయ అధ్యయన కేంద్రం విశ్లేషించింది. వివాదాస్పదమైన సంస్కరణలు సజావుగా ముందుకు సాగలేదు.
ఇటీ వలే వచ్చిన పెద్దనోట్లరద్దు సంస్కరణలపర్వం పరం గా భారీ విమర్శలనే మూటగట్టుకుంది. పెద్దనోట్ల రద్దుతో అవినీతి, పన్నుల ఎగవేత, నకిలీ కరెన్సీ లను అరికట్టగలిగామని ప్రకటించినమోడీ కొత్త నోట్లతో ప్రజలకు చేరువకాలేకపోయారు. నల్లధనం పేరుతో లెక్కకుమించిన వ్యక్తులు భారత్‌లో పన్ను లు ఎగవేస్తున్నారు. మొత్తం జనాభాలో రెండు నుంచి మూడుశాతం మాత్రమే పన్నులు చెల్లిస్తు న్నారు. వ్యాపారాలనుదెబ్బతీసింది, వేతనాల చెల్లిం పులకు విఘాతం కలిగింది. బ్యాంకుల వద్ద బారు లు తీరిన క్యూలలో నిలుచుని ప్రజలు ఎక్కువ నిర సన వ్యక్తం చేయడం దేశవ్యాప్తంగా కనిపించింది.